**ՓՈՓՈԽՈՒԹՅՈՒՆ ԹԻՎ ՈԻԹ**

**Հայաստանի Հանրապետության և**

**Ամերիկայի Միացյալ Նահանգների միջև**

**Առավել մասնակցային, արդյունավետ և հաշվետու կառավարման զարգացմանն ուղղված համագործակցության համաձայնագրի**

**XXX, 2019թ**

ԱՄՆ ՄԶԳ՝ Զարգացմանն ուղղված համագործակցության համաձայնագիր թիվ AAG-111-G-13-001

ՓՈՓՈԽՈՒԹՅՈՒՆ ԹԻՎ ՈԻԹ Հայաստանի Հանրապետության, ի դեմս վարչապետի աշխատակազմի (այսուհետ՝ Դրամաշնորհառու) և Ամերիկայի Միացյալ Նահանգների՝ ի դեմս ԱՄՆ Միջազգային Զարգացման Գործակալության (այսուհետ՝ ԱՄՆ ՄԶԳ) միջև 2013թ. սեպտեմբերի 28-ով թվագրված Առավել մասնակցային, արդյունավետ և հաշվետու կառավարման զարգացմանն ուղղված համագործակցության Համաձայնագրի (այսուհետ՝ Համաձայնագիր):

ՀԱՇՎԻ ԱՌՆԵԼՈՎ, որ 2013 թվականի սեպտեմբերի 28-ին Դրամաշնորհառուն և ԱՄՆ ՄԶԳ-ն կնքեցին Համաձայնագիր` աջակցելու առավել մասնակցային, արդյունավետ և հաշվետու կառավարմանը` ինչպես նկարագրված է Համաձայնագրի 1-ին Հավելվածում (Մանրամասն նկարագիր), և

ՀԱՇՎԻ ԱՌՆԵԼՈՎ, որ Դրամաշնորհառուն և ԱՄՆ ՄԶԳ-ն ցանկանում են փոփոխություն կատարել Համաձայնագրում՝

1. ավելացնելու համար Աճի մակրոտնտեսական հիմք ծրագրային ոլորտը,
2. ավելացնելու համար ԱՄՆ ՄԶԳ-ի կողմից հատկացված գումարը 35,127,443 ԱՄՆ դոլարից մինչև 39,912,443 ԱՄՆ դոլար՝ այսպիսով տրամադրելով 4,785,000 ԱՄՆ դոլար լրացուցիչ ֆինանսավորում,
3. ավելացնելու համար ԱՄՆ ՄԶԳ-ի ընդհանուր նախատեսվող ներդրումը 35,127,443 ԱՄՆ դոլարից մինչև 39,912,443 ԱՄՆ դոլար, և
4. ավելացնելու համար Դրամաշնորհառուի երկրի ներդրումը 5,045,040 ԱՄՆ դոլարից մինչև 5,815,405 ԱՄՆ դոլար:

ԱՅՍՊԻՍՈՎ, Կողմերը համաձայնում են Համաձայնագիրը փոփոխել հետևյալ կերպ.

1. Համաձայնագրի 3.1(ա)-մասը՝ «Դրամաշնորհը» վերնագրով, ամբողջությամբ հանվում է և համապատասխանաբար փոխարինվում է հետևյալով.

«ա) Դրամաշնորհը. Սույն Համաձայնագրով սահմանված Նպատակի իրագործմանն օժանդակելու նպատակով ԱՄՆ ՄԶԳ-ն՝ 1961թ. Օտարերկրյա օժանդակության մասին որոշման համաձայն, սույնով Դրամաշնորհառուին է հատկացնում երեսունինը միլիոն ինը հարյուր տասներկու հազար չորս հարյուր քառասուներեք ԱՄՆ դոլարը (39,912,443 ԱՄՆ դոլար) չգերազանցող գումար (այսուհետ`Դրամաշնորհ), Համաձայնագրի պայմաններին համապատասխան։

1. Համաձայնագրի 3.1(բ)-մասը՝ «ԱՄՆ ՄԶԳ-ի նախատեսվող հանրագումարային ներդրումը» վերնագրով, ամբողջությամբ հանվում է և համապատասխանաբար փոխարինվում է հետևյալով.

«բ) ԱՄՆ ՄԶԳ-ի նախատեսվող հանրագումարային ներդրումը. Նպատակի իրագործումն ապահովելու համար ԱՄՆ ՄԶԳ-ի կողմից նախատեսվող հանրագումարային ներդրումը կկազմի երեսունինը միլիոն ինը հարյուր տասներկու հազար չորս հարյուր քառասուներեք ԱՄՆ դոլար (39,912,443 ԱՄՆ դոլար), որը կտրամադրվի աճողական կարգով հաշվարկվող մասնաբաժիններով: Հետագա մասնաբաժինների հատկացումները պայմանավորված կլինեն ԱՄՆ ՄԶԳ-ի՝ Նպատակի համար նախատեսվող գումարների առկայությունից, և ԱՄՆ ՄԶԳ կողմից կհատկացվեն Դրամաշնորհառուին տրվող գրավոր ծանուցմամբ։ Կողմերը համաձայնում են, որ տրամադրվող յուրաքանչյուր նման ներդրումով, եթե այդպիսինն առկա է, համահավաք կարգով ավելացվում է Դրամաշնորհի՝ 3.1 բաժնում սահմանված ընդհանուր գումարը, և, հետևաբար, կարող է ավելացվել 3.2 բաժնում սահմանված՝ Դրամաշնորհառուի ներդրման չափը: Դրամաշնորհառուն համաձայնում է ԱՄՆ ՄԶԳ-ին տրվող գրավոր ծանուցմամբ հաստատել յուրաքանչյուր նման հատկացման ստացումը, եթե այդպիսիք լինեն։

1. Համաձայնագրի 3.2(բ)-մասն ամբողջությամբ հանվում է և համապատասխանաբար փոխարինվում է հետևյալով.

(բ) ԱՄՆ ՄԶԳ-ի՝ 3.1(ա) մասում նախատեսված ներդրման վրա հիմնված Դրամաշնորհառուի ներդրումը չի կարող պակաս լինել հինգ միլիոն ութ հարյուր տասնհինգ հազար չորս հարյուր հինգ (5,815,405 ԱՄՆ դոլար) ԱՄՆ դոլարին համարժեք գումարից՝ բաղկացած լինելով ընթացիկ բյուջեի միջոցներից տրամադրվող բնաիրային կամ դրամական ներդրումներից։ Եթե ԱՄՆ ՄԶԳ-ն աճողական կարգով փոփոխում է 3.1(ա) բաժնում սահմանված Դրամաշնորհի գումարը, ինչպես նախատեսված է սույնով, ապա Դրամաշնորհառուի ներդրումը յուրաքանչյուր աճողական մասնաբաժնի հետ համապատասխանաբար ավելանում է այնպես, որ Դրամաշնորհառուի ներդրումը պակաս չլինի դրամաշնորհի գումարի այն մասի մեկ երրորդից, որն օգտագործվում է այն գործողությունների աջակցման համար, որոնցով կամ ուղղակիորեն զգալի օգուտ է ապահովվում ՀՀ Կառավարությանը կամ նախատեսվում ՀՀ Կառավարության ուղղակի կամ էական ներգրավվածությունն այդ օժանդակության վարչարարության, վերահսկողության կամ կառավարման հարցում: Դրամաշնորհառուի ներդրման ճշգրիտ գումարը պետք է նշվի աճողական յուրաքանչյուր ներդրման վերաբերյալ ԱՄՆ ՄԶԳ-ի գրավոր ծանուցման մեջ: Այն դեպքում, երբ ԱՄՆ ՄԶԳ–ն նվազեցնում է 3.1(ա) հոդվածում նշված դրամաշնորհի գումարը 3.1(գ) հոդվածին համապատասխան, ապա Դրամաշնորհառուի ներդրումը համապատասխանաբար նվազեցվում է սույն փաստաթղթում ներկայացված հաշվարկի համաձայն, և այդ նվազեցումներն արձանագրվում են ԱՄՆ ՄԶԳ իրականացման մասին նամակներով։ Նպատակի իրագործումն ապահովելու համար Դրամաշնորհառուի նախատեսվող հանրագումարային ներդրումը կախված է Դրամաշնորhառուի համար այս նպատակի համար բյուջեով նախատեսված միջոցների առկայությունից և ԱՄՆ ՄԶԳ-ի կողմից՝ 3.1.(բ) բաժնում նշված ընդհանուր հաշվարկված գումարի հատկացման համար անհրաժեշտ միջոցների առկայությունից: Դրամաշնորհառուն պետք է առնվազն տարեկան կտրվածքով հաշվետվություն ներկայացնի իր դրամական և բնաիրային ներդրումների վերաբերյալ` ԱՄՆ ՄԶԳ–ի հետ համաձայնեցված ձևաչափով:

1. « Ֆինանսական պլան. Առավել մասնակցային, արդյունավետ և հաշվետու կառավարում» Հավելված 1. Առդիր Ա.-ն ամբողջությամբ հանվում և փոխարինվում է հետևյալով.

**Հավելված 1. Առդիր Ա**

**Ֆինանսական պլան**

**Առավել մասնակցային, արդյունավետ և հաշվետու կառավարում**

**Ժողովրդավարություն և կառավարում**

|  |  |  |  |  |
| --- | --- | --- | --- | --- |
| **Նպատակ** | **Ծրագրային ոլորտ** | **Նախորդ պարտավորություն** | **Սույն**  **պարտավորություն** | **Ընդհանուր**  **պարտավորություն** |
| Արդար և ժողովրդավարական կառավարում | Օրենքի գերակայություն և մարդու իրավունքներ | 800,000 | - | 800,000 |
| Պատշաճ կառավարում | 18,553,779 | 2,816,013 | 21,369,792 |
| Քաղաքական մրցակցություն և համաձայնության ձևավորում | 1,593,000 | 600,000 | 2,193,000 |
| Քաղաքացիական հասարակություն | 13,900,664 | 1,118,987 | 15,019,651 |
| Տնտեսական աճ | Աճի մակրոտնտեսական հիմք | - | 250,000 | 250,000 |
| Ծրագրի մշակում և ծրագրի վարչական ծախսեր | Վարչարարություն և վերահսկում | 280,000 | - | 280,000 |
| **ԸՆԴԱՄԵՆԸ** |  | **35,127,443** | **4,785,000** | **39,912,443”** |

1. Բացի սույնով փոփոխվածներից, Համաձայնագրի մնացած բոլոր պայմանները մնում են անփոփոխ և վավերական և ուժի մեջ:

Ի ՀԱՍՏԱՏՈՒՄՆ ՈՐԻ, Հայաստանի Հանրապետությունը և Ամերիկայի Միացյալ Նահանգները, յուրաքանչյուրը գործելով պատշաճ կերպով լիազորված իր ներկայացուցչի միջոցով, ապահովել են իրենց անունից սույն Փոփոխություն թիվ ՈԻԹ-ի ստորագրումը և հանձնումը վերոգրյալ ամսաթվին և տարեթվին:

|  |  |
| --- | --- |
| ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ | ԱՄԵՐԻԿԱՅԻ ՄԻԱՑՅԱԼ ՆԱՀԱՆԳՆԵՐ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Անուն՝ Էդուարդ Աղաջանյան | Անուն՝ Դեբորա Գրիզեր |
| Պաշտոնը՝ Հայաստանի Հանրապետության վարչապետի աշխատակազմի ղեկավար | Պաշտոնը ՝ ԱՄՆ ՄԶԳ/Հայաստան  Առաքելության տնօրեն |

**Փոփոխություն թիվ ութ Հայաստանի Հանրապետության և Ամերիկայի Միացյալ Նահանգների միջև՝ Առավել մասնակցային, արդյունավետ և հաշվետու կառավարման զարգացմանն ուղղված համագործակցության համաձայնագրի:**